laion/Wikipedia-Exotic huggingface dataset:
মধুর ভান্ডারকর

মধুর ভান্ডারকর (মারাঠি: मधुर भांडारकर, জন্ম: ২৬ আগস্ট, ১৯৬৮) হলেন একজন ভারতীয় চলচ্চিত্র পরিচালক, চিত্রনাট্যকার ও প্রযোজক। ত্রিশক্তি চলচ্চিত্রের মাধ্যমে ১৯৯৯ সালে তার পরিচালনায় অভিষেক হয় এবং এর পরে বেশ কিছু সমালোচনা ও ব্যবসাসফল চলচ্চিত্র নির্মাণ করেন। তার ২০০১ সালের নাট্যধর্মী চলচ্চিত্র চাঁদনী বার অন্যান্য সামাজিক অনুষঙ্গে শ্রেষ্ঠ চলচ্চিত্র হিসেবে জাতীয় চলচ্চিত্র পুরস্কার লাভ করে। ভান্ডারকর ২০০৫ সালে পেজ থ্রি চলচ্চিত্রের জন্য শ্রেষ্ঠ চলচ্চিত্র এবং ২০০৭ সালে ট্রাফিক সিগন্যাল চলচ্চিত্রের জন্য শ্রেষ্ঠ পরিচালকের জন্য জাতীয় চলচ্চিত্র পুরস্কার লাভ করেন। ২০০৮ সালে তার নাট্যধর্মী চলচ্চিত্র ফ্যাশনের জন্য তিনি ফিল্মফেয়ার শ্রেষ্ঠ পরিচালক ও শ্রেষ্ঠ চিত্রনাট্য পুরস্কারের জন্য মনোনয়ন লাভ করেন। ২০১৫ সালের জুন মাসে ভান্ডারকর বিশেষ সম্মানিত অতিথি হিসেবে যুক্তরাষ্ট্রের নিউ ইয়র্কে অনুষ্ঠিত ১ম আন্তর্জাতিক যোগ দিবস অনুষ্ঠানে আমন্ত্রিত হন। ২০১৬ সালে ভান্ডারকর ভারত সরকার প্রদত্ত চতুর্থ সর্বোচ্চ বেসামরিক সম্মান পদ্মশ্রী পুরস্কারে ভূষিত হন। মধুর ভান্ডারকর পরিচালক রাম গোপাল ভার্মার সহকারী হিসেবে চলচ্চিত্র জগতে প্রবেশ করেন। ভান্ডারকর তার অধীনে দুধ কা কর্জ (১৯৯০), দ্রোহী (১৯৯২) ও রঙ্গিলা (১৯৯৫) চলচ্চিত্রে সহকারী হিসেবে কাজ করে। পরের বছর তিনি পূর্ণ পরিচালক হিসেবে তার প্রথম চলচ্চিত্র পরিচালনার কাজ হাত দেন। তিন বছর পর ১৯৯৯ সালে তার প্রথম পরিচালিত চলচ্চিত্র ত্রিশক্তি মুক্তি পায়। এই চলচ্চিত্রে নামী কোন অভিনয়শিল্পী না থাকায় বক্স অফিসে তেমন ব্যবসা করতে পারে নি। পরে ২০০১ সালে তিনি নাট্যধর্মী চলচ্চিত্র চাঁদনী বার পরিচালনা করেন। ১৫ মিলিয়ন রূপী বাজেটের এই চলচ্চিত্রে অভিনয় করেন তাবু ও অতুল কুলকার্নী। ছবিটি ব্যবসাসফল হয় ও সমালোচকদের প্রশংসা লাভ করে এবং অন্যান্য সামাজিক অনুষঙ্গে শ্রেষ্ঠ চলচ্চিত্র হিসেবে জাতীয় চলচ্চিত্র পুরস্কার লাভ করে। ২০০৫ সালে ভান্ডারকর কঙ্কনা সেন শর্মাকে নিয়ে নির্মাণ করেন পেজ থ্রি। চলচ্চিত্রটি ৫৩তম জাতীয় চলচ্চিত্র পুরস্কারে শ্রেষ্ঠ চলচ্চিত্র, শ্রেষ্ঠ চিত্রনাট্য ও শ্রেষ্ঠ চিত্রসম্পাদনার পুরস্কার লাভ করে। ভান্ডারকর ফিল্মফেয়ার শ্রেষ্ঠ পরিচালক পুরস্কারের মনোনয়ন লাভ করেন। ২০০৭ সালে তিনি ট্রাফিক সিগন্যাল চলচ্চিত্র পরিচালনা করেন। এই চলচ্চিত্রের জন্য তিনি শ্রেষ্ঠ পরিচালকের জন্য জাতীয় চলচ্চিত্র পুরস্কার লাভ করেন। ২০০৮ সালে তিনি বিনোদন জগৎ নিয়ে চলচ্চিত্র ফ্যাশন নির্মাণ করেন। ছবিটি ৫৫তম জাতীয় চলচ্চিত্র পুরস্কারে শ্রেষ্ঠ অভিনেত্রী (প্রিয়াঙ্কা চোপড়া) ও শ্রেষ্ঠ পার্শ্ব অভিনেত্রী (কঙ্গনা রানাওয়াত) পুরস্কার লাভ করে। এছাড়া ভান্ডারকর ফিল্মফেয়ার শ্রেষ্ঠ পরিচালক ও শ্রেষ্ঠ চিত্রনাট্য পুরস্কারের জন্য মনোনয়ন লাভ করেন। মধুর ভান্ডারকর ২০০৩ সালের ১৫ ডিসেম্বর তার প্রেমিকা রেনু নাম্বুডিরিকে বিয়ে করেন। রেনু একজন ইন্টেরিয়র ডিজাইনার। তাদের এক কন্যা - সিদ্ধি। শিল্পকলায় অবদানের জন্য পদ্মশ্রী পুরস্কার, ২০১৬ জাতীয় চলচ্চিত্র পুরস্কার বিজয়ী: শ্রেষ্ঠ পরিচালক - ট্রাফিক সিগন্যাল (২০০৭) "Madhur Bhandarkar to attend Yoga Day at UN"। দ্য টাইমস অব ইন্ডিয়া। ১৯ জুন ২০১৫। সংগ্রহের তারিখ ১২ জুন ২০১৭।  "Rajinikanth gets Padma Vibhushan; Padma Shri for Priyanka, Ajay Devgn"। ইন্ডিয়ান এক্সপ্রেস। নতুন দিল্লি। ২৬ জানুয়ারি ২০১৬। সংগ্রহের তারিখ ১২ জুন ২০১৭।  Gahlaut, Kanika (২৬ জানুয়ারি ২০১৬)। "Knots and bars"। ইন্ডিয়া টুডে। সংগ্রহের তারিখ ১২ জুন ২০১৭।  ইন্টারনেট মুভি ডেটাবেজে মধুর ভান্ডারকর (ইংরেজি)
দীপ জ্বেলে যাই

দীপ জ্বেলে যাই হচ্ছে ১৯৫৯ সালে মুক্তিপ্রাপ্ত ভারতীয় বাংলা ভাষার একটি সামাজিক-নাট্যধর্মী চলচ্চিত্র। চলচ্চিত্রটি পরিচালনা করেছেন অসিত সেন ও প্রযোজনা করেছেন বাদল পিকচার্স। চলচ্চিত্রটির মুখ্য ভূমিকায় অভিনয় করেছেন অনিল চট্টোপাধ্যায়, সুচিত্রা সেন ও বসন্ত চৌধুরী। এটি আশুতোষ মুখোপাধ্যায়ের ছোট গল্প নার্স মিত্র অবলম্বনে নির্মিত। একই পরিচালক ১৯৬৯ সালে চলচ্চিত্রটি হিন্দি ভাষায় খামোশি নামে পুনঃনির্মিত করেন।১৯৬০ সালে এই ছায়াছবিটির তেলুগু রিমেক প্রকাশিত হয় চিভারাকু মিগিলেড়ি শিরোনামে। সুচিত্রা সেন - রাধা বসন্ত চৌধুরী - তাপস পাহাড়ী সান্যাল - মনোবিজ্ঞানী তুলসী চক্রবর্তী অনিল চট্টোপাধ্যায় - মানসিক আশ্রমের রোগী নমিতা সিংহ কাজরী গুহ চন্দ্রবতী দেবী - মাতৃকা দিলীপ চৌধুরী শ্যাম লাহা পরিচালক: অসিত সেন চিত্রগ্রাহক: অনিল গুপ্ত, জয়তী লাহা চিত্রনাট্য: বিধায়ক ভট্টাচার্য সুরকার: হেমন্ত মুখোপাধ্যায় স্টুডিও: বাদল পিকচার্স "DEEP JWELEY JAI - Film Database - Movie Database"। www.citwf.com। ২০১২-০২-২৫ তারিখে মূল থেকে আর্কাইভ করা। সংগ্রহের তারিখ ২০০৮-১০-২৩।  "Deep Jweley Jai (1959)"। www.imdb.com। সংগ্রহের তারিখ ২০০৮-১০-২৩।  "সংরক্ষণাগারভুক্ত অনুলিপি"। ১৭ মার্চ ২০১৭ তারিখে মূল থেকে আর্কাইভ করা। সংগ্রহের তারিখ ১২ জুন ২০১৭।  ইন্টারনেট মুভি ডেটাবেজে দীপ জ্বেলে যাই (ইংরেজি)
পোলিশ–সোভিয়েত যুদ্ধ

পোলিশ–সোভিয়েত যুদ্ধ (ফেব্রুয়ারি ১৯১৯ – মার্চ ১৯২১) ছিল সোভিয়েত রাশিয়া এবং পোল্যান্ডের মধ্যে সংঘটিত একটি যুদ্ধ। বর্তমান ইউক্রেন ও বেলারুশের অংশবিশেষের অধিকার নিয়ে রাষ্ট্র দুইটির মধ্যে বিরোধ থেকে এই যুদ্ধের সূচনা ঘটেছিল। Davies 2003, পৃ. 41 উদ্ধৃতি ত্রুটি: <ref> ট্যাগ বৈধ নয়; Davies_WERS-196;202pl নামের সূত্রটির জন্য কোন লেখা প্রদান করা হয়নি Davies 2003, পৃ. 39 উদ্ধৃতি ত্রুটি: <ref> ট্যাগ বৈধ নয়; davies_WERS_142 নামের সূত্রটির জন্য কোন লেখা প্রদান করা হয়নি Norman Davies (১৯৭২)। White eagle, red star: the Polish-Soviet war, 1919–20। Macdonald and Co.। পৃষ্ঠা 247। সংগ্রহের তারিখ ২৩ অক্টোবর ২০১১।  উদ্ধৃতি ত্রুটি: <ref> ট্যাগ বৈধ নয়; Karpus_zwyciezcy নামের সূত্রটির জন্য কোন লেখা প্রদান করা হয়নি 47,055 names of Polish mortal casualties উদ্ধৃতি ত্রুটি: <ref> ট্যাগ বৈধ নয়; Rummel1990 নামের সূত্রটির জন্য কোন লেখা প্রদান করা হয়নি NDAP 2004 Official Polish government note about 2004 Rezmar, Karpus and Matveev book. Matveev 2006 উদ্ধৃতি ত্রুটি: "N" নামক গ্রুপের জন্য <ref> ট্যাগ রয়েছে, কিন্তু এর জন্য কোন সঙ্গতিপূর্ণ <references group="N"/> ট্যাগ পাওয়া যায়নি
গেরহার্ড এম সেসলার

গেরহার্ড এম সেসলার একজন জার্মান উদ্ভাবক এবং বিজ্ঞানী। তিনি জেমস এডওয়ার্ড ওয়েস্টের সাথে ফয়েল ইলেক্ট্রিক মাইক্রোফোন উদ্ভাবন করেন। সেসলার গ্যটিঙেন বিশ্ববিদ্যালয় থেকে ১৯৫৯ সালে পিএইচডি ডিগ্রি অর্জন করেন। তিনি ১৯৭৫ সাল পর্যন্ত বেল ল্যাবসে কাজ করেন। তিনি ১৯৭৫ থেকে ২০০০ সাল পর্যন্ত টেখনিশে উনিভের্সিটেট ডার্মষ্টাট এ তড়িৎ প্রকৌশলের অধ্যাপক হিসেবে কর্মরত ছিলেন। তার ১০০টির অধিক আন্তর্জাতিক প্যাটেন্ট রয়েছে, যার মধ্যে ১৮টি মার্কিন প্যাটেন্ট। তার ৩০০টির অধিক বৈজ্ঞানিক গবেষণা পত্র রয়েছে। তিনি ২০১০ সালে বেঞ্জামিন ফ্রাঙ্কলিন মেডেল এবং ২০১২ সালে আইইইই/আরএসই ওলফন জেমস ক্লার্ক ম্যাক্সওয়েল অ্যাওয়ার্ড লাভ করেন।
রিচার্ড স্টিফেন মুলার

রিচার্ড স্টিফেন মুলার ইউনিভার্সিটি অব ক্যালিফোর্নিয়া, বার্কলে এর তড়িৎ প্রকৌশল ও কম্পিউটার বিজ্ঞানের একজন অধ্যাপক। তিনি মাইক্রোইলেক্ট্রোমেকানিক্যাল সিস্টেমের প্রতিষ্ঠা এবং উন্নয়নে অবদান রেখেছেন। মুলার নিউজার্সির স্টিভেন্স ইনস্টিটিউট অব টেকনোলজি থেকে ১৯৫৫ সালে মেকানিক্যাল ইঞ্জিনিয়ারিংয়ে ডিগ্রি অর্জন করেন। তিনি ক্যালিফোর্নিয়া ইনস্টিটিউট অব টেকনোলজি থেকে ১৯৫৭ সালে এমএস এবং ১৯৬২ সালে পিএইচডি ডিগ্রি অর্জন করেন। তিনি ১৯৫৫ থেকে ১৯৬২ সাল পর্যন্ত হিউস এয়ারক্রাফট কোম্পানির টেকনিক্যাল স্টাফের সদস্য ছিলেন। তিনি ১৯৬২ সালে ইউনিভার্সিটি অব ক্যালিফোর্নিয়া, বার্কলেতে শিক্ষক হিসেবে যোগদান করেন। তিনি ২০১৩ সালে আইইইই/আরএসই ওলফসন জেমস ক্লার্ক ম্যাক্সওয়েল অ্যাওয়ার্ড লাভ করেন।
নিলস বোর

নিল্‌স হেনরিক ডেভিড বোর (৭ অক্টোবর, ১৮৮৫ - ১৮ নভেম্বর, ১৯৬২) হলেন পরমাণু গঠনের আধুনিক তত্ত্বের অন্যতম প্রবক্তা ও বিখ্যাত পদার্থবিদ। এই ডেনীয় পদার্থবিজ্ঞানী ১৯২২ সালে নোবেল পুরস্কার লাভ করেন। বোরের পরমাণু মডেল রসায়নের ইতিহাসে আজও বিখ্যাত হয়ে আছে। তিনি মূলত অবদান রাখেন পদার্থের আণবিক গঠন এবং কোয়ান্টাম বলবিজ্ঞানের উপর যার জন্য তিনি নোবেল পুরস্কার পান। তিনি পরমাণু মডেলকে সূর্যের কক্ষপথে ঘূর্ণায়মান গ্রহের সাথে তুলনা করেন যেখানে পরমাণুর কেন্দ্রে নিউক্লিয়াস অবস্থিত এবং নিউক্লিয়াসের চারপাশে ঘূর্ণায়মান ইলেকট্রন অবস্থিত। ১৯১২ সালে মারগ্রেথ নোরলান্ড নামীয় রমণীকে বিয়ে করেন। তাদের সন্তানদের একজন ছিলেন অউ নিলস বোর। তিনিও গুরুত্বপূর্ণ পদার্থবিদ হিসেবে পরিচিতি পেয়েছেন। ১৯৭৫ সালে তাকেও নোবেল পুরস্কার প্রদান করা হয়েছিল। ম্যানহাটন প্রকল্প নামে পরিচিত পদার্থবিদদের একটি প্রকল্পে কাজ করেছেন তিনি। এছাড়াও, বিখ্যাত পদার্থবিজ্ঞানী আলবার্ট আইনস্টাইনের সাথেও একযোগে কাজ করেছেন। তাকে বিংশ শতকের সবচেয়ে গুরুত্বপূর্ণ পদার্থবিদদের একজন হিসেবে গণ্য করা হয়। বোর ১৮৮৫ সালের ৭ই অক্টোবর ডেনমার্কের কোপেনহেগেনে জন্মগ্রহণ করেন। তার পিতা ক্রিশ্চিয়ান বোর ছিলেন কোপেনহেগেন বিশ্ববিদ্যালয়ের পদার্থবিদ্যার অধ্যাপক, এবং মাতা এলেন অ্যাডলার বোর ব্যাংকিং ও সংসদীয় গোত্রে প্রখ্যাত ও ধনাঢ্য ডেনীয় ইহুদি পরিবারের কন্যা ছিলেন। নিল্‌স তার পিতামাতার তিন সন্তানের মধ্যে দ্বিতীয়। তার বড় বোন জেনি এবং ছোট ভাই হ্যারাল্ড। জেনি পরবর্তীকালে শিক্ষকতা করতেন, এবং হ্যারাল্ড গণিতজ্ঞ ও ফুটবলার ছিলেন, যিনি লন্ডনে ১৯০৮ গ্রীষ্মকালীন অলিম্পিকে ডেনীয় জাতীয় দলের হয়ে খেলেছিলেন। নিলসও ফুটবলার ছিলেন। তারা দুই ভাই কোপেনহেগেনভিত্তিক আকাদেমিস্ক বল্ডক্লুবের হয়ে কয়েকটি ম্যাচ খেলেছিলেন, যেখানে নিল্‌স গোলরক্ষকের দায়িত্ব পালন করেন। বোর সাত বছর বয়সে গেমেলহোম লাতিন স্কুলে ভর্তি হন এবং সেখানে পড়াশোনা করেন। ১৯০৩ সালে বোর কোপেনহেগেন বিশ্ববিদ্যালয়ে স্নাতক শ্রেণিতে ভর্তি হন। তার অধ্যয়নের বিষয় ছিল পদার্থবিজ্ঞান। তিনি অধ্যাপক ক্রিশ্চিয়ান ক্রিশিয়ানসেনের অধীনে এই বিষয় অধ্যয়ন করতেন, কারণ সে সময়ে তিনিই এই বিশ্ববিদ্যালয়ের পদার্থবিজ্ঞানের একমাত্র শিক্ষক ছিলেন। তিনি থরভাল্ড থেলের অধীনে জ্যোতির্বিজ্ঞান এবং তার পিতার বন্ধু অধ্যাপক হ্যারাল্ড হফডিঙের অধীনে মনোবিজ্ঞান অধ্যয়ন করেন। Politiets Registerblade [Register cards of the Police] (Danish ভাষায়)। Copenhagen: Københavns Stadsarkiv। ৭ জুন ১৮৯২। Station Dødeblade (indeholder afdøde i perioden). Filmrulle 0002. Registerblad 3341। ID 3308989। ২৯ নভেম্বর ২০১৪ তারিখে মূল থেকে আর্কাইভ করা। উদ্ধৃতি শৈলী রক্ষণাবেক্ষণ: অচেনা ভাষা (link) পাইস ১৯৯১, পৃ. ৪৪–৪৫, ৫৩৮–৫৩৯। পাইস ১৯৯১, পৃ. ৩৫–৩৯। There is no truth in the oft-repeated claim that Bohr emulated his brother, Harald, by playing for the Danish national team. ডার্ট, জেমস (২৭ জুলাই ২০০৫)। "Bohr's footballing career"। দ্য গার্ডিয়ান। লন্ডন। সংগ্রহের তারিখ ৭ অক্টোবর ২০১৯।  "Niels Bohr's school years"। নিল্‌স বোর ইনস্টিটিউশন। সংগ্রহের তারিখ ৭ অক্টোবর ২০১৯।  পাইস ১৯৯১, পৃ. ৯৮–৯৯। "Life as a Student"। নিল্‌স বোর ইনস্টিটিউশন। সংগ্রহের তারিখ ৭ অক্টোবর ২০১৯।
২০০১ নন্দীগ্রাম গণধর্ষণ

২০০১ নন্দীগ্রাম গণধর্ষণ দ্বারা ২০০১ সালের ২৯ অক্টোবর বাংলাদেশের বগুড়া জেলার নন্দীগ্রামে সংঘটিত দুই গৃহবধূর অপহরণ ও গণধর্ষণের ঘটনাকে নির্দেশ করা হয়। ২০০১ সালের ২৯ অক্টোবর বগুড়া জেলার নন্দীগ্রাম উপজেলায় এক গৃহবধূ ননদের বাড়িতে বেড়াতে আসেন। রাত ১২টার দিকে ঐ গ্রামের সোলায়মান আলী (৪৯), আইনাল হক (৪৮), মহির উদ্দিন (৪৭) ও মোজাহার আলী (৪৮) ননদ-ভাবিকে বাড়ি থেকে অস্ত্রের মুখে অপহরণ করে তুলে নিয়ে গিয়ে গণধর্ষণ করে। ২০১৬ সালের ১৯ জুন ননদ-ভাবিকে গণধর্ষণের দায়ে আদালত উক্ত চারজনকে যাবজ্জীবন সশ্রম কারাদণ্ড ও এক লাখ টাকা করে জরিমানা করে। এছাড়া নির্যাতিত দুই নারীকে অপহরণের দায়ে ওই চারজনের ১৪ বছর করে কারাদণ্ড, ২৫ হাজার টাকা করে জরিমানা অনাদায়ে আরও ছয় মাসের সশ্রম কারাদণ্ড দেয়া হয়। "ননদ-ভাবিকে গণধর্ষণ, চারজনের যাবজ্জীবন"।
২০১৪ শার্শা গণধর্ষণ

২০১৪ যশোর গণধর্ষণ দ্বারা ২০১৪ সালের ২১ অক্টোবর বাংলাদেশের যশোর জেলার শার্শায় সংঘটিত একটি গণধর্ষণের ঘটনাকে নির্দেশ করা হয়। ২০১৪ সালের ২১ অক্টোবর রাত ৮টার দিকে যশোর শহরের বাসিন্দা এক তিন সন্তানের জননী (৩৫) তার ছোট মামাতো ভাইয়ের সঙ্গে মোটরসাইকলে করে যশোর থেকে শার্শা উপজেলার ভবানীপুরে এক খালাতো বোনের বাড়ি যাচ্ছিলেন। তাদের মোটরসাইকেলটি নাভারণ-সাতক্ষীরা সড়কের কুচেমোড়ায় পৌঁছালে আট-দশজন দুর্বৃত্ত দড়ি টানিয়ে রাস্তা আটকায়। পরে তাদের ধরে মাঠের মধ্যে নিয়ে একজনের সঙ্গে অন্যজনকে পিঠমোড়া করে বাঁধে। দুজনেরই মুখ ও চোখ বেঁধে দেয় দুর্বৃত্তরা। ওই অবস্থায় একে একে সাতজন ঐ নারীকে গণধর্ষণ করে। দুর্বৃত্তরা মোটরসাইকেল ও তাদের সঙ্গে থাকা স্বর্ণালংকারও নিয়ে যায়। রাত দুটো পর্যন্ত ঐ নারীর ওপর নির্যাতন চালানোর পর দুর্বৃত্তরা তাদের মাঠের মধ্যে ফেলে রেখে চলে যায়। পরে তার মামাতো ভাই অতিকষ্টে বাঁধন খুলে ঐ নারীকে নাভারণের একটি ক্লিনিকে নিয়ে যান। আজ দুপুরে তাকে নাভারণ স্বাস্থ্য কমপ্লেক্সে নেওয়া হয়। সেখান থেকে তাকে যশোর সদর হাসপাতালে পাঠানো হয়। এ ঘটনায় যশোর থানায় একটি মামলা দায়ের করা হয়। "যশোরে তিন সন্তানের জননীকে গণধর্ষণ"।
২০১৩ পলাশ গণধর্ষণ

২০১৩ পলাশ গণধর্ষণ দ্বারা ২০১৩ সালের ২৩ মে বাংলাদেশের নরসিংদী জেলার পলাশ উপজেলায় সংঘটিত একটি গণধর্ষণের ঘটনাকে নির্দেশ করা হয়। ২০১৩ সনের ২৩ মে বেলা আড়াইটার দিকে নরসিংদী জেলার পলাশ উপজেলায় প্রাণ আরএফএল কোম্পানিতে কর্মরত এক নারী শ্রমিক (২০) কর্মস্থল থেকে কোম্পানির নিজস্ব মেস বাগপাড়া গ্রামে যাচ্ছিলেন। পথে জনতা জুটমিল ফটকের সামনে থেকে পলাশ উপজেলার বাগপাড়ার আশিকুর রহমান (৩৫), ইলিয়াস (২১), রুমিন (২০), রবিন (২০), ইব্রাহিম (২২) ও আব্দুর রহমান (২৪) তাকে তুলে নির্জন স্থানে নিয়ে পালাক্রমে ধর্ষণ করে এবং ধর্ষণের দৃশ্য মোবাইল ফোনে ভিডিও করে রাখে। এরপর তাকে ছেড়ে দেয় আসামিরা। পরদিন ধর্ষণের শিকার মেয়েটি ঘটনাটি প্রাণ আরএফএল কোম্পানির সহকারী ব্যবস্থাপক এএসএম সাদেকুল ইসলামকে জানান। পরে ওই নারী বাদী হয়ে পলাশ থানায় মামলা দায়ের করেন। ২০১৩ সালে ১৫ অগাস্ট মামলার তদন্ত কর্মকর্তা পলাশ থানার তৎকালীন এসআই বিপ্লব কুমার দত্ত আসামিদের বিরুদ্ধে আদালতে অভিযোগপত্র দেন। পরবর্তীতে পালাক্রমে ধর্ষণ ও ভিডিও করার দায়ে আদালত উক্ত ছয় আসামির ফাঁসির রায় দেয়। দণ্ডিত প্রত্যেককে এক লক্ষ টাকা করে অর্থদণ্ডেও দণ্ডিত করা হয়। এরপর আসামিরা এই রায়ের বিরুদ্ধে উচ্চ আদালতে আপিল আবেদন করলে চারজন, আশিকুর রহমান (৩৫), ইলিয়াছ মিয়া (২১), মো. রুমিন (২০) ও মো. রবিন (২০)-এর মৃত্যুদণ্ড কমিয়ে যাবজ্জীবন ও বাকি দুজন মো. ইব্রাহিম (২২) ও আবদুর রহমান (২৪)-কে খালাস দেয় হাইকোর্ট। "ধর্ষণ করে ভিডিও: নরসিংদীতে ৬ জনের মৃত্যুদণ্ড"। বিডিনিউজ২৪.কম। ২৩ আগস্ট ২০১৬। ২৭ জুন ২০২৩ তারিখে মূল থেকে আর্কাইভ করা। সংগ্রহের তারিখ ২৭ জুন ২০২৩।  "ধর্ষণের দায়ে ৬ জনের মৃত্যুদণ্ড"। প্রথম আলো। ২৩ আগস্ট ২০১৬।  "গণধর্ষণ ও ভিডিও ধারণ মামলায় ৬ জনের মৃত্যুদণ্ড"। বাংলা ট্রিবিউন। ২৩ আগস্ট ২০১৬।  "গণধর্ষণ : হাইকোর্টে চার আসামির যাবজ্জীবন, খালাস ২"। ঢাকা পোস্ট। ২৬ এপ্রিল ২০২২।
২০১৬ চাটমোহর গণধর্ষণ

২০১৬ চাটমোহর গণধর্ষণ দ্বারা ২০১৬ সালের ২১ ডিসেম্বর বাংলাদেশের পাবনা জেলার চাটমোহরে সংঘটিত তিন নারীর গণধর্ষণের ঘটনাকে নির্দেশ করা হয়। ২০১৬ সালের ২১ ডিসেম্বর ঢাকার আশুলিয়া থেকে দুই পোশাককর্মী ও তাদের একজনের ১২ বছরের মেয়ে পাবনা জেলার চাটমোহরে পরিচিত এক লোকের বাড়িতে বেড়াতে আসেন। সন্ধ্যায় ওই লোকের অনুপস্থিতির সুযোগে অজ্ঞাত পরিচয় ১০/১২ জন যুবক অস্ত্রের মুখে ওই তিন নারীকে পাশের বিলে নিয়ে গিয়ে তিনজনকেই গণধর্ষণ করে। মধ্যরাতে তারা অসুস্থ অবস্থায় বাড়ি ফেরেন। ধর্ষণের শিকার তিনজনের একজন পরবর্তী দিন বিকালে অজ্ঞাত ধর্ষকদের বিরুদ্ধে থানায় একটি মামলা করেন। "পাবনায় মা-মেয়েসহ তিন জনকে গণধর্ষণ"।
প্যালেন্সিয়া বিশ্ববিদ্যালয়

প্যালেন্সিয়া বিশ্ববিদ্যালয় (স্পেনীয়: Universidad de Palencia) স্পেনের প্রাচীনতম ও প্রথম বিশ্ববিদ্যালয়রূপে প্রতিষ্ঠিত হয়েছিল। বিশপ তেল্লো তেলেজ ডে মেনেজেসের অনুরোধক্রমে অষ্টম আলফন্সো বিশ্ববিদ্যালয়টি প্রতিষ্ঠা করেছিলেন। সালামানকা বিশ্ববিদ্যালয়ও এ বিশ্ববিদ্যালয়কে অনুসরণ করে প্রতিষ্ঠা পায়। পড়াশোনা শুরু হলে প্যালেন্সিয়ার সুনাম চতুর্দিকে ছড়িয়ে পড়ে। উল্লেখযোগ্য ব্যক্তিত্বরা তাঁদের ভাগ্যান্বেষণে যুদ্ধবিদ্যা ও বিজ্ঞান বিষয়ে শিক্ষা নেয়ার জন্য এর বিদ্যালয়গুলোয় ভর্তি হন। তন্মধ্যে সেন্ট কুয়েঙ্কা জুলিয়ান, সেন্ট ডোমিনিক ও সেন্ট পিটার গঞ্জালেজ টেলমো অন্যতম। লাস নাভাস ডে তোলোসা বিজয়ের অল্প কিছুদিন পর আনুমানিক ১২১২ সালে বিশ্ববিদ্যালয়টির প্রতিষ্ঠা ঘটে। কেউ কেউ ১২০৮ সালকে স্থাপনকালরূপে উল্লেখ করে থাকেন। রাজার আদেশক্রমে ফ্রান্স ও ইতালি থেকে কলা ও বিজ্ঞান বিষয়ের প্রথিতযশা শিক্ষকদেরকে বিরাট অঙ্কের বেতনের বিনিময়ে প্যালেন্সিয়ায় নিয়োগ দেন। ডোমিনিকান অর্ডারের প্রতিষ্ঠাতা সেন্ট ডোমিনিক প্যালেন্সিয়ার প্রাক্তন শিক্ষার্থীরূপে নিজেকে পরিচিতি ঘটান। ডন ডিয়েগো ডি’আজেভেদোও’র কাছ থেকে তিনি শিক্ষাগ্রহণ করেছিলেন। সংখ্যালঘু প্রথম হেনরি বিশ্ববিদ্যালয়ের প্রতিষ্ঠাতা ছিলেন। ১২১৪ সালে তাঁর দেহাবসান ঘটলে ও সালামানকা’র আবির্ভাব হলে প্যালেন্সিয়ার দূরবস্থা ঘটতে শুরু করে। এখান থেকে অনেক অধ্যাপক ও ছাত্র সেখানে চলে যায়। ১২৪৩ সালে আর্চবিশপ রদ্রিগো এক লিখিত দলিলে উল্লেখ করেন যে, দূর্ভাগ্যজনক ঘটনা স্বত্ত্বেও প্যালেন্সিয়ায় শিক্ষা ব্যবস্থা অব্যাহত ছিল এবং ১২২৮ সালে ভালাদোলিদ কাউন্সিলের যাজকীয় প্রতিনিধি জুয়ান ডে আবেভিলের আপ্রাণ প্রচেষ্টায় এর পুণরুজ্জীবন ঘটে। ১৪ মে, ১২৬৩ তারিখে বিশপ ফার্নান্দো পোপ চতুর্থ আরবানের কাছ থেকে প্যালেন্সিয়ার অধ্যাপক ও ছাত্রদেরকে প্যারিস বিশ্ববিদ্যালয়ে অন্তর্ভূক্তির অনুমোদন লাভ করান। কিন্তু, আর্থিক সহযোগিতার অভাব ও নিকট অবস্থানকারী সমৃদ্ধ সালামানকা বিশ্ববিদ্যালয় প্যালেন্সিয়ার প্রতিপক্ষ হয়ে দাঁড়ায়। ফলশ্রুতিতে ১৩শ শতাব্দীর শেষদিকে ও সম্ভবতঃ ১২৬৪ সালে বিশ্ববিদ্যালয়টির অবলোপন ঘটে। এ সময়ে বিশ্ববিদ্যালয়টি নিশ্চিতরূপে ভালাদোলিদে স্থানান্তরিত হয়। বিশপ তেলো ডোমিনিকান ও ফ্রান্সিসকানদের নিয়ে ধর্মীয় সম্প্রদায়ের ভবনরূপে একে গড়ে তোলেন। শেষেরটি সেন্ট পিটার গঞ্জালেজ টেলমো’র রূপান্তরের বিপক্ষে অবস্থান গ্রহণ করে জনপ্রিয়তা অর্জন করে। The Catholic Encyclopedia <http://www.newadvent.org/cathen/05106a.htm>  This article incorporates text from a publication now in the public domain: Herbermann, Charles, সম্পাদক (১৯১৩)। "article name needed"। Catholic Encyclopedia। New York: Robert Appleton। উদ্ধৃতি টেমপ্লেট ইংরেজি প্যারামিটার ব্যবহার করেছে (link) , http://www.newadvent.org/cathen/11417c.htm মার্গারিটা সালাস ইনকা সড়ক ব্যবস্থা ভুয়েল্তা অ্যা কলম্বিয়া‎‎ উমর ইবনে আল-খাত্তাব মসজিদ‎‎
অতো রেনে কাস্তিলো

অতো রেনে কাস্তিলো (ইংরেজি: Otto Rene Kastillo) (২৫ এপ্রিল ১৯৩৪ – ২৩ মার্চ ১৯৬৭) একজন গুয়াতেমালান কবি ও বিপ্লবী। তিনি গুয়াতেমালার ফ্যাসিবিরোধী আন্দোলনে যোগ দিয়ে শহীদ হয়েছিলেন। কবি অতো রেনে কাস্তিলো গুয়াতেমালার কোয়েতজালতেনাংগোতে ১৯৩৪ সালে এক মধ্যবিত্ত পরিবারে জন্মগ্রহণ করেন। হাইস্কুলে পড়াকালীন প্রগতিশীল রাজনীতিতে আকৃষ্ট হন। জানা যায় অতো গুয়াতেমালায় থাকাকালীন বিবাহ করেননি কিন্তু পূর্ব জার্মানি তে থাকার সময় তার দুটি পুত্র সন্তান হয়। আমেরিকার গোয়েন্দা সংস্থা সেন্ট্রাল ইন্টেলিজেন্স এজেন্সির সাহায্যে ঘটা প্রাসাদ বিপ্লবে গুয়াতেমালায় জ্যাকোবো আরবেঞ্জ পরিচালিত গনতান্ত্রিক সরকার উৎখাত হলে তিনি এল সালভাদোর চলে যান ১৯৫৪ সালে। ১৯৬৬ সালে তিনি স্বদেশে ফেরেন এবং ফ্যাসিবাদ বিরোধী বিপ্লবী গেরিলা বাহিনী 'রিবেল আর্মড ফোর্স' এ যোগ দেন। এই বাহিনী শিক্ষা ও পরিকল্পনা বিভাগের প্রধান ছিলেন তিনি। সিয়েরা দে লাস মিনাস অঞ্চলে ও জাকাপা পার্বত্য এলাকায় কিছু সফল গেরিলা যুদ্ধে নেতৃত্ব দেন তিনি। গুয়াতেমালান সেনাবাহিনীর হাতে তিনি ও তার সাথী নোরা পেইজ কারকামো ধরা পড়েন। ধরা পড়ার পর তাদের জাকাপা বন্দীশালায় রাখা হয়। কয়েকদিন অত্যাচারের পর তাকে জাকাপাতে জীবন্ত পুড়িয়ে হত্যা করা হয়। এল সালভাদোরে কবি রক ডালটনের সাথে তার আলাপ হয় এবং সাহিত্য ও কবিতা চক্র গড়ে ওঠে। সেদেশের তরুন উঠতি কবি সাহিত্যিকদের কাছের মানুষ হয়ে ওঠেন অতো রেনে কাস্তিলো। এরপর তিনি বিভিন্ন দেশে ঘুরেছেন। পূর্ব জার্মানির লাইপজিগ বিশ্ববিদ্যালয়ে পড়াশোনা করেছেন। সেখান থেকে মাস্টার ডিগ্রী অর্জন করেন। কাস্তিলোর জীবদ্দশাতে, ১৯৬০ সালে তার লেখার দুটি সংকলন প্রকাশিত হয়। সে দুটি হল 'পোয়েমা তেকুন উমান' ও 'ভ্যমনস প্যাট্রিয়া আ ক্যামিনার'। তার লেখা কবিতা পৃথিবীর বিভিন্ন ভাষায় অনূদিত হয়েছে। Paige, Jeffery M., Vol. 12, No. 6 (নভেম্বর ১৯৮৩)। "In March 1967 Otto Rene Castillo was captured, tortured for four days, and burned alive." “Social Theory and Peasant Revolution in Vietnam and Guatemala”, Theory and Society। পৃষ্ঠা ৬৯৯–৭৩৭।  "Rene Otto Castillo: The Guatemalan Poet Who Took on the CIA"। The Wire (ইংরেজি ভাষায়)। সংগ্রহের তারিখ ২০২৪-০৭-২৬।  "Otto Rene Castillo"। marxists.org। সংগ্রহের তারিখ ১৩ জুন ২০১৭।  সলিমুল্লাহ খান (২ অক্টোবর ২০১৬)। "আহমদ ছফার উত্তর"। সংগ্রহের তারিখ ১৪ জুন ২০১৭। [স্থায়ীভাবে অকার্যকর সংযোগ]
২০১৬ কিশোরগঞ্জ মাদ্রাসাছাত্রী গণধর্ষণ

২০১৬ কিশোরগঞ্জ মাদ্রাসাছাত্রী গণধর্ষণ দ্বারা ২০১৬ সালের ১৬ মার্চ বাংলাদেশের নীলফামারী জেলার কিশোরগঞ্জে সংঘটিত এক মাদ্রাসাছাত্রীর গণধর্ষণের ঘটনাকে নির্দেশ করা হয়। ২০১৬ সালের ১৬ মার্চ বিকাল আনুমানিক ৫টার দিকে মাদ্রাসা থেকে বাড়ি ফেরার পথে একটি দাখির মাদ্রাসার নবম শ্রেণির এক ছাত্রীকে পরিচিত পিকআপ ভ্যানচালক মারুফুল ইসলাম (৩০) বাড়ি পৌঁছে দেওয়ার কথা বলে গাড়িতে করে কিশোরগঞ্জ উপজেলার অবিলের বাজার এলাকায় নিয়ে যায়। পরে পিকআপে থাকা আরও দুই যুবকসহ সে মেয়েটিকে গণধর্ষণ করে অচেতন অবস্থায় ফেলে রেখে যায়। সংজ্ঞা ফিরলে মেয়েটি বাজারের পাশের একটি বাড়িতে আশ্রয় নেয় এবং ওই বাড়ির লোকজন তাকে রংপুর মেডিকেল কলেজ হাসপাতালে নিয়ে যায়। এ ঘটনায় কোনো মামলা দায়ের করা হয় নি। "মাদ্রাসাছাত্রীকে দলবেঁধে ধর্ষণ"। ২৪ নভেম্বর ২০২১ তারিখে মূল থেকে আর্কাইভ করা। সংগ্রহের তারিখ ২৪ নভেম্বর ২০২১।
২০১৩ দাগনভূঞা গণধর্ষণ

২০১৩ দাগনভূঞা গণধর্ষণ দ্বারা ২০১৩ সালের ১১ সেপ্টেম্বর বাংলাদেশের ফেনী জেলার দাগনভূঞায় সংঘটিত একই পরিবারের মা ও মেয়ের গণধর্ষণের ঘটনাকে নির্দেশ করে। ২০১৩ সালের ১১ সেপ্টেম্বর সন্ধ্যায় ফেনী জেলার দাগনভূঞা উপজেলা ভাইস চেয়ারম্যান জয়নাল আবেদিন মামুনের লোকজন একই পরিবারের মা ও মেয়েকে বাসা থেকে তুলে নিয়ে যায়। পরে মামুন ও তার লোকজন তাঁদের দলবেঁধে ধর্ষণ করে এবং ওই দৃশ্য মোবাইলে ধারণ করে। ওইদিনই মামুনের ছোট ভাই লিটুসহ অন্তত ১৪ জন দ্বিতীয় দফায় তাঁদের ধর্ষণ করে । এছাড়া মামুন ও তার ভাই ওই দৃশ্য ইন্টারনেটে ছড়িয়ে দেওয়ার ভয় দেখিয়ে ছয়টি স্ট্যাম্পে স্বাক্ষর নিয়ে তাঁদের কয়েকটি দোকানসহ কোটি টাকার সম্পত্তি হাতিয়ে নেয় । এ অভিযোগে ঘটনার কয়েকদিন পর গণধর্ষণের শিকার মা ও মেয়ে মামুন ও তার ভাই লিটুসহ ৩০ জনের বিরুদ্ধে থানায় একটি মামলা করেন। ২০১৫ সালের ১৬ সেপ্টেম্বর দাগনভূঞার কোরাইশমুন্সী বাজার থেকে জাকের হোসেন দিপুকে (২৭) গ্রেপ্তার করা হয় ।
আলবার্তো ভিনসেন্তেল্লি

আলবার্তো ভিনসেন্তেল্লি একজন অ্যাকাডেমিক গবেষক, শিক্ষক, উদ্যোক্তা এবং ব্যবসায়ী। তিনি ক্যাডেন্স ডিজাইন সিস্টেমস এবং সাইনোপসিস ইনকর্পোরেটেড এর সহ-প্রতিষ্ঠাতা। তিনি পলিটেকনিকো ডি মিলানো থেকে ১৯৭১ সালে মাস্টার অব সায়েন্স ডিগ্রি অর্জন করেন। তিনি ১৯৭৬ সালে ইউনিভার্সিটি অব ক্যালিফোর্নিয়া, বার্কলে তে শিক্ষক হিসেবে যোগদান করেন। তিনি ১৯৮৩ সালে আইইইই ফেলো নির্বাচিত হন। তিনি ২০০৯ সালে আইইইই/আররসই ওলফসন জেমস ক্লার্ক ম্যাক্সওয়েল অ্যাওয়ার্ড লাভ করেন। তার প্রকাশনায় রয়েছে ৮৫০টির অধিক গবেষণাপত্র এবং ১৮টি বই। তিনি ২টি প্যাটেন্টের অধিকারী। https://people.eecs.berkeley.edu/~alberto/
জন ড্যানিয়েল ক্রাউস

জন ড্যানিয়েল ক্রাউস একজন মার্কিন পদার্থবিজ্ঞানী যিনি তড়িচ্চৌম্বক, রেডিও অ্যাস্ট্রোনমি এবং অ্যান্টেনা থিওরিতে অবদানের জন্য বিখ্যাত। তার উদ্ভাবনের মধ্যে রয়েছে হেলিক্যাল অ্যান্টেনা এবং কর্নার রিফ্লেক্টর। ক্রাউস ১৯১০ সালের ২৮ জুন মিশিগানে জন্মগ্রহণ করেন। তিনি মিশিগান বিশ্ববিদ্যালয় থেকে ১৯৩০ সালে ব্যাচেলর অব সায়েন্স, ১৯৩১ সালে মাস্টার অব সায়েন্স এবং ১৯৩৪ সালে পিএইচডি ডিগ্রি অর্জন করেন। আইইইই এডিসন মেডেল, ১৯৮৫ আইইইই হাইনরিখ হার্জ মেডেল ১৯৯০ http://www.bigear.org/JDKpassage-obit.htm http://ethw.org/John_D._Kraus
মার্টিন অ্যালান উম্যান

মার্টিন অ্যালান উম্যান একজন মার্কিন প্রকৌশলী। উম্যান প্রিন্সটন বিশ্ববিদ্যালয় থেকে ১৯৫৭ সালে ব্যাচেলর অব সায়েন্স ১৯৫৯ সালে মাস্টার অব আর্টস এবং ১৯৬১ সালে পিএইচডি ডিগ্রি অর্জন করেন। তিনি ১৯৬১ থেকে ১৯৬৫ সাল পর্যন্ত আরিজোনা বিশ্ববিদ্যালয় এ তড়িৎ প্রকৌশলের সহযোগী অধ্যাপক হিসেবে কর্মরত ছিলেন। তিনি ১৯৭১ সালে ফ্লোরিডা বিশ্ববিদ্যালয় এর তড়িৎ প্রকৌশলের অধ্যাপক নিযুক্ত হন। তিনি ১৯৯১ থেকে ২০০৩ সাল পর্যন্ত এই বিভাগের চেয়ারম্যানের দায়িত্ব পালন করেন। তিনি ১৯৯৬ সালে আইইইই হাইনরিখ হার্জ মেডেল লাভ করেন।
রোনাল্ড নিউবোল্ড ব্রেসওয়েল

রোনাল্ড নিউবোল্ড ব্রেসওয়েল স্ট্যানফোর্ড বিশ্ববিদ্যালয় এর লুইস এম টারম্যান অধ্যাপক। ব্রেসওয়েল অস্ট্রেলিয়ার সিডনিতে ১৯২১ সালে জন্মগরহণ করেন। তিনি সিডনি বিশ্ববিদ্যালয় থেকে ১৯৪১ সালে গণিত ও পদার্থবিজ্ঞানে বিএসসি ডিগ্রি অর্জন করেন। তিনি ১৯৪৩ সালে ব্যাচেলর অব ইঞ্জিনিয়ারিং এবং ১৯৪৮ সালে মাস্টার অব ইঞ্জিনিয়ারিং ডিগ্রি অর্জন করেন। তিনি কেমব্রিজ বিশ্ববিদ্যালয় এর ক্যাভেন্ডিশ ল্যাবরেটরি থেকে ১৯৪৯ সালে পদার্থবিজ্ঞানে পিএইচডি ডিগ্রি অর্জন করেন। তিনি ১৯৫৫ সালের ডিসেম্বরে স্ট্যানফোর্ড বিশ্ববিদ্যালয় এর তড়িৎ প্রকৌশলের শিক্ষক হিসেবে যোগদান করেন। তিনি ১৯৯৪ সালে আইইইই হাইনরিখ কার্জ মেডেল লাভ করেন।
দ্বিতীয় দিয়েগো দে আলমাগ্রো

দ্বিতীয় দিয়েগো দে আলমাগ্রো (স্পেনীয়: Diego de Almagro II; জন্ম: ১৫২০ - মৃত্যু: ১৬ সেপ্টেম্বর, ১৫৪২) স্পেনীয় অভিযাত্রী ফ্রান্সিসকো পিসার্‌রো’র হত্যাকারী ছিলেন। এল মজো নামে পরিচিত দিয়েগো দে আলমাগ্রো নিজ পিতা জনপ্রিয় দিয়েগো দে আলমাগ্রো’র সন্তান ও স্থানীয় আদিবাসী পানামীয় ইন্ডিয়ান ছিলেন। ১৫৩১ সালে এল মজো স্বীয় পিতার সাথে সংঘবদ্ধ দল নিয়ে পেরু সফরে যান। তারা ইনকা সাম্রাজ্যের উত্তরাংশে পৌঁছেন। বাবার সাথে একত্রে ১০০ স্পেনীয় সৈনিকের নেতৃত্ব দেন। অন্যদিকে, দলীয় নেতা ফ্রান্সিসকো পিসার্‌রো দক্ষিণাংশের দিকে চলে যান। কাজামারকার যুদ্ধে মাত্র ১৬৭জন স্পেনীয় সৈনিককে নিয়ে ৫,০০০ আদিবাসীর নেতা সাপা ইনকা আতাহুয়াল্পাকে আটক করেন। প্রকৃতপক্ষে আতাহুয়াল্পার ৮০,০০০ সৈনিক ছিল। কিন্তু তারা সতর্ক না থাকায় ৫,০০০ লোক নিয়েই এ যুদ্ধে ঝাঁপিয়ে পড়েন। ১৫৩৩ সালে এল মজো ও তার বাবা দিয়েগো কাজামারকায় পৌঁছেন। কিন্তু আটককৃতদের কাছ থেকে কোন সোনা-দানা পাননি ও ইনকাদের হত্যা করার চাপ প্রয়োগ করতে থাকেন। ২৬ জুলাই তাদের হুমকি বাস্তবে পরিণত হয়। আলমাগ্রো পিসার্‌রো’র সাথে একত্রে কোস্কো যান ও ইনকাদের রাজধানী দখল করে নেন। ১৫৩৫ সালে তিনি দক্ষিণ দিকে চলে যান। অন্যদিকে পিসার্‌রো সিয়াদাদ ডে লস রেয়েসের (রাজাদের শহর, বর্তমানের লিমা) সন্ধান পান। ১৫৩৬ সালে ১,০০,০০০ ইনকা যোদ্ধাদের নিয়ে ম্যানকো ইনকা কোস্কো পুনরায় দখল করে নেন। আলমাগ্রো দক্ষিণে ফিরে আসেন। তাদেরকে পিঁছু হটিয়ে ১৫৩৭ সালে কোস্কোর ক্ষমতায় আসেন। তার বাবাকে শাস্তি দিয়ে ২৬ জুন, ১৫৪১ তারিখে এল মজো নিজেই সিংহাসনে আরোহণ করে। কিছু অনুসারীকে সাথে নিয়ে তিনি লিমায় পিজারো’র প্রাসাদ স্থানান্তরে সক্ষম হন। অভ্যুত্থান ঘটিয়ে ফ্রান্সিসকো পিজারোকে যুদ্ধে নিহত করেন। ফ্রান্সিসকো জেগে উঠেন। হত্যাকারীদের দুইজনকে নিহত করেন। কিন্তু, ধস্তাধস্তিতে বক্ষবন্ধনী খুলে যায় ও গলায় ছুরিকাহত হন। ফ্রান্সিসকো মেঝেতে গড়াগড়ি খেতে থাকেন ও রক্তের বন্যায় ক্রস চিহ্ন তৈরি হয়। তিনি প্রভু যীশু খ্রীস্টের সহায়তা কামনা করেন। পিজারো’র মৃত্যুর পর এল মজো একদল চাটুকারের কাছ থেকে গভর্নর হিসেবে মনোনীত হন। তবে, তার গ্রহণযোগ্যতা না থাকায় কাজকো থেকে সমর্থকদের নিয়ে পালিয়ে যান। একপর্যায়ে তিনি পরাজিত হন ও ১৬ সেপ্টেম্বর, ১৫৪২ তারিখে চুপাসের যুদ্ধে তিনি ধৃত হন। সংক্ষিপ্ত বিচারপ্রক্রিয়া সম্পন্ন হবার পর নগর চত্ত্বরে তাকে ফাঁসিতে ঝুলানো হয়। MacQuarrie, Kim (২০০৮)। The Last Days of the Incas। Simon & Schuster। পৃষ্ঠা 344। আইএসবিএন 0743260503। সংগ্রহের তারিখ ২০১৪-০৯-২১।